
U hadisu se govori o zabrani jedenja mesa životinje koja ima očnjake:


– Zabranjuje se meso zvijeri i ptica grabljivica, shodno hadisu: “Poslanik, sallallahu alejhi ve sellem, zabranio je svaku životinju koja ima očnjake i svaku pticu koja ima kandže. “ (Sahih: Muslim (1934), Ahmed (2193, 2614), Ebu Davud (3803). )


U drugoj predaji se kaže: 


– Dozvoljeno je jesti hijenino meso, jer se vjerodostojno prenosi da ju je Poslanik, sallallahu alejhi ve sellem, lovio. 


Zanima me ima li ovdje kontradiktornosti?


* 
* 
* 
* 
* 
* 
* 
* 
* 
* 

 

Da li je dozvoljeno jesti meso hijena i da li one spadaju u životinje sa očnjacima?
===================================================================================

 

Selam alejkum.


Po ovom pitanju imaju tri mišljenja:


Prvo- Da je meso hijene dozvoljeno. To je mezheb šafija i hanbelija. Dokazuju to hadisom od Džabira u kojem je došlo da je hijenu dozvoljeno loviti (Ebu Davud, Tirmizi i Nesai, vjerodostojnim ga ocjenili Buharija, Bejheki, Ibn Huzejme, i Ibn Hibban).


Drugo- Da je zabranjeno, na čemu su hanefije i rivajet od Ahmeda. Dokazuju to hadisom kog bilježi Tirmizi, da je upitan Poslanik, sallallahu alejhi ve sellem, o propisu hijene, pa je odgovorio, zar neko jede hijenu. Međutim hadis je slab, kako ga ocjenjuje sam Tirmizi. Također dokazuju time da hijena ima očnjake, a zabranjene su životinje koje imaju očnjake, što je došlo u mutevatir predajama. Ovom dokazu se prigovara, kao što kaže Ibn Reslan, da hijena nema očnjake nego su u nje zubi poput istovjetne kosti, tako da ne ulazi pod ovu zabranu.


Treće- Pokuđenost jedenja hijene, na čemu su malikije. Njihovi dokazi su vjerodostojni hadisi, da ju je dozvoljeno jesti, osim što je diže na stepen pokuđenosti ogavnost prirode te životinje i hrane kojom se hrani.


Ovo zadnje je najbliže ispravnom stavu, a Allah zna najbolje.


Tačno je da je razlog razilaženja to da li hijena ulazi u zabranjene životinje zbog očnjaka. Uglavnom, vjerodostojno je došlo da ju je dozvoljeno jesti, upitno je da li ima očnjake, a ogavne je prirode i hrane kojom se hrani. Po onim učenjacima koji tretiraju da ona ima očnjake, dozvola njenog mesa je izuzetak od te zabrane, a po onima po kojima nema očnjake ne potpada uopšte pod zabranjene životinje zbog očnjaka.


Ve billahi tevfik


